Det fremgår af den årlige udskolings-undersøgelse, som kommunens børne- og ungelæger hvert år laver blandt kommunens ottende-klasser. Det oplyser P4 Nordjylland. Undersøgelsen omfatter de elever, der gik i ottende klasse i fjor, og den viser at antallet af rygere er faldet fra 20 til 14 procent. Andelen af elever, der ryger dagligt, er næsten halveret - fra syv til 4 procent. Til gengæld er der stadig en betydelig andel af eleverne, der har prøvet hash. Det har seks procent. Og stadig flere har ifølge P4 Nordjyllands oplysninger prøvet at sniffe - nemlig fem procent. Børne- og ungelægerne finder tallet bekymrende, for snifning er meget skadelig for hjernen og kan endda være dødelig ved første forsøg. Aalborg byråds skole- og kulturudvalg behandler rapportens resultatet på sit kommende møde.

Opsummering:
Antallet af rygere blandt skole-elever i ottende klasse i Aalborg Kommune er faldet markant.